Downloaded from YTS.MX
Official YIFY movies site: YTS.MX
Kooliaeg oli kõige jubedam aeg mu elus.
"Sa oled loll, rumal ja opakas. Istu maha."
Kool oli minu jaoks täielik katastroof.
See tekitab meeleheitliku võiduiha,
sest oled igapäevaelus korduvalt läbi põrunud.
Kui leiad endale mingi meelepärase tegevuse,
keskendud ja pühendud märksa rohkem ning oled palju...
...ambitsioonikam.
Lapsepõlv mängib inimese arengus tohutult suurt rolli.
Jackie!
Jackie, tule siia!
Minu lapsepõlv oli õpperaskuste tõttu väga piinarikas.
Ainus pluss oli see,
et ma ei saanud seetõttu teha samu asju nagu kõik teised.
Polnud muud varianti, kui asju teisiti teha.
Üks Hiina needus ütleb: "Et ta elaks huvitaval ajal."
Meeldigu või mitte, meie elame huvitaval ajal.
See on ohtlik ja ebakindel aeg,
ent ühtlasi kõige loomingulisem etapp inimkonna ajaloos.
Selle aasta Vormel-1 maailmameistrivõistlused
peetakse kolmel mandril ja see koosneb 11 etapist.
Seal on noor šotlane Jackie Stewart.
Võidusõidumaailma tõusev täht ja 1969. aasta tiitlipretendent.
1960ndad olid võrratu aeg.
Olin äsja abiellunud ja hakanud autospordiga tegelema.
Mu karjäär oli kiirel tõusuteel.
Aga see oli ütlemata ohtlik spordiala.
Kõige kohutavam vaatepilt...
Clark suri silmapilkselt,
kui ta auto sõitis rajalt välja kiirusel 230 km/h...
Jackie Stewart murdis rangluu ja mitu roiet.
Helen Stewart on ta kõrval.
Stewart hoiab 1969. aasta hooajal liidrikohta.
Kas ta suudab seda teha? Kas ta tuleb maailmameistriks?
Kasvasin üles Clyde'i jõe kallastel
umbes 20 km kaugusel Glasgowst.
Mu emal ja isal läks hästi. Mõlemad töötasid autotöökojas.
Jackie oli väga ärev poiss.
Ta oli kleenuke. Tal oli varajases lapsepõlves
väike alaväärsuskompleks.
Miks? Ma ei tea.
Selle alaväärsustunde tõttu
ei meeldinud talle ka koolis käia. Ta vihkas seda.
Naudime Robert Louis Stevensoni loomingut.
Meid oli toona klassis 54.
Aga teie lugemisoskus on kehvavõitu.
Õpetaja käskis igaühel püsti tõusta
ja raamatust lõik ette lugeda, aga mina ei suutnud seda teha.
Hunnik tähti ja sõnu, millest polnud võimalik aru saada.
Ma läksin paanikasse. Sõnadžungel paberil.
Pidasin ennast lolliks.
Mulle ka öeldi, et ma olen loll, rumal ja ohmakas.
See tegi väga haiget.
Jätsin koolitee 15-aastaselt pooleli.
Vähemalt mu vanematel oli autotöökoda.
Ma läksin sinna tööle.
Parandasin klientide autosid.
Üks klient oli üsna jõukas.
Ta pakkus mulle tänutäheks võimalust osaleda
Šotimaal ühel väikesel võidusõidul.
Tulin teiseks.
Ta arvas, et peaksin ka järgmisel osalema.
Järgmise ma võitsin.
Noor šotlane Jackie Setwart teenis neli võitu nelja erineva autoga.
Ta äratab juba meeskonna omanikus Ken Tyrrellis huvi.
Hoidsime 1960ndate algul pidevalt uute talentide osas silmad lahti.
Kutsusin Jackie Goodwoodi proovisõidule.
Jackie istus autosse.
Ta polnud varem üheski ühekohalises autos istunud.
Ta sõitis viis ringi kiiremini ära kui Bruce McLaren.
Tol hetkel oli selge, et Jackie on saabunud.
Jackie Stewart võidab 1966. aasta Monaco Grand Prix,
esindades BRM-i.
Suurepärane võit noorelt šotlaselt,
kes seisab siin koos oma naise Heleniga.
Helen, kas sind huvitasid Jackiega tutvudes autod?
Ei, üldse mitte.
Ma polnud isegi nende vaatamisest huvitatud.
Kas hakkasid alguses vastu?
Jah, natukene, aga see ei õnnestunud.
Kohe üldse mitte!
Jackie Stewarti kontoriks on tema Matra võidusõiduauto kokpit.
Matra jaoks on 1969 alles teine hooaeg.
Kuidas nad saavad kogenud BRM-ile, Ferrarile ja Lotusele vastu?
Teie ees on meeskonna juht Ken Tyrrell.
Meile annab eelise see,
et me ei pea väikese tegijana
tegelema poliitikaga, millesse suured on tõmmatud.
Saame keskenduda oma eesmärgile ehk võidusõitude võitmisele.
Tere tulemast Silverstone'i 1969. aasta Suurbritannia Grand Prix'ile.
Pealtvaatajaid on täismaja.
Täna lähevad rajale maailmameistrid Denny Hulme,
Jack Brabham, John Surtees
ja Graham Hill. Ning meeskondade esinumbrid
Jochen Rindt, Bruce McLaren, Jacky Ickx, Chris Amon,
Piers Courage ja Jackie Stewart.
Olen alati tahtnud olla milleski hea.
Võib-olla isegi kõigist teistest parem.
Mäletan, et tahtsin juba lapsepõlvest saati
edukas olla ja hästi esineda.
See pole muutunud. Ihkan meeleheitlikult edu.
Hooaeg on olnud tasavägine. Stewartil on nüüd neli võitu,
aga Lotust esindav Jochen Rindt oli vabatreeningul kiirem
ja alustab parimalt positsioonilt.
Sa oled sarja üldliider. Kas tunned pinget?
Üritan pinged maha raputada ja mitte liiga elevile minna.
Pidin teadlikult emotsioonid välja lülitama.
Ei tohtinud paanitseda.
Olin täiesti neutraalne.
Olin sõidu alguseks üdini rahulik.
Jäiselt külma kõhuga ja neutraalne.
Rahulikuks jäämine annabki eelise.
Rindt võitleb suurepäraselt
ega lase end kannul olevast oskuslikust Stewartist häirida.
Mõni arvab, et ta peab ennast parimaks pidama,
kui tahab võita. Uskuma, et võidab.
Mina ei arvanud seda kunagi.
Teistega mõõtu võttes
olin alati üllatunud, kui suutsin sõita sama kiiresti või kiiremini.
Ta peab järele tõmbama, et Rindt eest ei lipsaks.
Ega muud üle ei jää,
kui talle nii kiiresti järele tormata, kui Matra võimaldab.
Mina arvasin alati, et kõik teised on minust paremad.
Ja ta jõudis järele! Nüüd üritab mööda saada!
Stewart läks taas juhtima.
Olen seda alati arvanud.
Stewart juhib taas.
Nüüd Stewart...
Rindt tuleb boksi.
Jochen Rindtil on probleeme. Ta tuleb boksi.
Jackie, viis võitu kuuelt etapilt. Viis etappi minna.
Mitu sa veel võita tahad? - Mõistagi võimalikult palju.
Tore, et olen juba nii palju võitnud. Olen väga tänulik.
Tahaksin mõne veel võita.
Väga põnev mõõduvõtt.
Üle pika aja üks parimaid Grand Prix' etappe.
Ja vääriline võitja.
Sellel mehel on nüüd MM-sarjas 45 punkti.
Sir Jackie Stewart. Väga tore on siin olla
ja istuda sinu 1969. aasta Matra kõrval.
Kas on sama tunne, nagu 50 aastat tagasi?
Teatud mõttes. See auto on minu jaoks eriline.
Inimestele meeldib aja möödudes minevikule tagasi vaadata,
sest "vanad head ajad" olid ju suurepärased.
Tore kallistada!
Hakkabki kummide vilina saatel pihta!
Hamilton tõmbab eest. Leclerc Verstappeni järel kolmas.
Aga mina ei mõtle niimoodi.
Minu arust on tänane eilsest parem
ja homne omakorda tänasest parem.
Tagasi mõeldes on mul raske
oma elu hiilgeaega määratleda.
Arvan endiselt, et see ootab veel ees.
Võimalik, et 1969. aasta meistritiitel
otsustatakse täna siin Monza ringrajal.
Kui Jackie Stewart lõpetab esiviisikus,
saab temast maailmameister.
Õhk oli pingetest paks. Inimesed olid veidi närvilised.
Mina pidin suutma rahulikuks jääda.
See oli väga raske.
Jochen Rindt jahib meeleheitlikult esimest GP võitu
oma väga kiire, ent temperamentse Lotus 49Bga,
mille on disaininud meeskonna juht Colin Chapman.
Ülikogenud Jackie Stewart,
kes suudab ennast sõidu alguses peaaegu sõna otseses mõttes
välja lülitada ja kõik emotsioonid kõrvale heita.
Kõik olid väga viisakad.
Nad on nüüd meil silme ees!
Rindt teisel kohal...
Pidid kindlalt teadma, mida teised teevad,
sest me sõitsime nii lähestikku.
Vahel oli vahe ainult mõni sentimeeter.
Vialone kurvi 300 km/h.
Neli autot tulevad koos Parabolica kurvi suunas.
Kas Stewart peab vastu? Viimane ring! Keegi möödub!
Jochen Rindt läheb juhtima
viimase ringi viimases kurvis!
Koos üle finišijoone!
Peaaegu fotofiniš!
Jackie Stewart, Rindt, Beltoise ja McLaren.
Jackie Stewart võidab Itaalia Grand Prix,
edestades Jochen Rindti napilt poole autopikkuse võrra.
Sellist finišit pole varem nähtud!
Sellega kroonitakse Jackie Stewart 1969. aasta maailmameistriks.
Isegi 5. koht oleks tiitli kindlustanud,
aga ta lausa võitis.
Kõigest viis aastat tagasi töötas Stewart veel vanemate töökojas.
Nüüd on ta Vormel-1 maailmameister.
Tõeline unistuse täitumine.
Ma poleks iial julgenud loota, et asjad niiviisi lähevad.
Oh jessas!
Mulle hakkas kohale jõudma, et olen nüüd maailmameister
ja mu elu muutub.
Sports Illustratedi pealkiri ütleb "Elagu kuningas Jackie".
Tervitagem hr Jackie Stewartit!
Ta pole küll veel Cassius Clayga samal pulgal,
ent Jackie Stewart tormab talle omaselt uue tiitli suunas,
milleks on "üks maailma rikkamaid sportlasi".
Meistritiitel oli meie mõlema jaoks suur samm edasi.
Olin ta üle väga uhke.
Võidurõõmu kogemine oli kõigi nende sõitudega kaasnevat draamat väärt.
Ta saigi hakkama.
Üritasin olla hea maailmameister. Käisin kõiksugu üritustel.
Avalikkuse tähelepanu võib mõjuda üsna laastavalt.
Kavas on The Today Show, The New York Times, AP...
Sind pommitatakse rahasummade ja kõikvõimalike pakkumistega.
Maailmameister Jackie Stewart. See on sinu elu.
Kui sul on mõni loomupärane nõrkus, siis see ka avaldub.
... lennujaama, kust lendasin New Yorki ja Mehhikosse.
Tal on vaja pidevalt tegutseda. Ta on töönarkomaan.
See on surve, mida elu ise avaldab. Ma pole isekas.
Kohtusime seinast seina tegelastega.
The Beatles, The Stones, Frank Sinatra...
Elizabeth Taylor tuli koos meiega Monte Carlo Grand Prix'ile.
Meil pole olnud aega seda seedida.
Lendan Šotimaale, et oma vanemaid 45 minutit näha,
seejärel hüppan kohe Londoni lennule.
Kas su südametunnistus ei reageeri maailmas toimuvale?
Ma ei oskaks Vietnamit isegi kaardilt leida, muust rääkimata.
Mulle maksti suuri summasid. Pidin vastavalt tegutsema.
Ma pole ennast kunagi müünud.
Aga filmis on stseen, kus lõigatakse su juukseid...
Nad tahtsid kujutada kaasaegset võidusõitjat,
mitte konkreetselt Jackie Stewartit.
Aga sa lubasid neil ennast nende äranägemise järgi vorpida!
Jah, teatud määral. Ja nad maksavad mulle selle eest.
Oled nõus enda olemust müüma? - Jah.
Oma moraalsust ja põhimõtteid?
Ei, ei. - Sa müüd iseennast.
Ei! - Film Jackie Stewarti elust.
Üks su elu tähtsamaid tahke on su juuksed?
Sellest mehest ma sulle rääkisingi. Saksa kommentaator.
Ta kannab iga kord mingit totakat kostüümi.
Mõni väidab minu kohta sama.
Hoidsin terve oma eduka võidusõidukarjääri jooksul
ühte suurt saladust.
Ma ei osanud lugeda ega kirjutada.
Oskasin autogrammi anda vaid seetõttu, et olin pikalt harjutanud.
Ma ei oska endiselt korralikult lugeda ega kirjutada.
Ma ei tunne tähestikku.
Ma teesklesin.
Õppisin vältima olukordi, kus pidin midagi kirjutama
või midagi lugema.
Leidsin viise, kuidas saada teised ennast aitama.
"Mida sa ütlesid? Loe mulle ette."
Ma olin selles üsna osav.
Jackie!
1970ndad lähenevad ja Stewartist on saanud iidol, peaaegu popstaar.
Ja ärgem unustagem tema naist Helenit.
Ka tema lõikab sellest kasu.
Olime tolle aja staarpaar.
Tore oli olla trendikas ja ajastut esindav naine.
Tundsin, et pean pigem olema nagu tüdruksõber
kui vaga ja vaoshoitud abikaasa.
Mis sa suurest soengudebatist arvad?
Kas ta peaks pikad juuksed alles jätma?
See pakub hetkel päris palju kõneainet.
Mida sina arvad? - Ma julgustan teda tagant.
Minu süül need pikad ongi.
Talle meeldib stiilselt riides käia, aga kui mina teda kohtasin,
käis ta kohutavalt riides.
Kui midagi oli tema arust maitsekas, oli see minu arust vanamoeline.
Kas jätame selle niisama? - Teie otsustada.
Aga Stewarti kuvandil on ka tõsisem pool.
Endine mehaanik, kes jättis 15-aastaselt kooli pooleli,
on nüüd mitme suure ettevõtte esindusnägu
ja loob ka isiklikku brändi.
Tema äritegevus võib anda aimu tulevikust -
kas sporditähest saab miljonär?
Tasustatud esinemised ja reklaamüritused.
Suur edasiminek autotöökojast.
Stewart teenib aastas 200 000 madala maksumääraga Šveitsi franki,
mis teeb temast teise kõige paremini tasustatud sportlase Euroopas.
Esimesel kohal on härjavõitleja.
Mu maksumäär oli Suurbritannias 93%.
Seega kolisime Šveitsi.
Ma ei tahtnud Šotimaalt lahkuda, aga mu raamatupidajad ütlesid:
"Kui sinuga peaks midagi juhtuma, pole sul piisavalt kapitali,
et Helen ja kaks last ära toita.
Näiteks kui saad tõsiselt viga või lausa surma."
Pean samal õhtul Londonisse tagasi lendama.
Kui vanad nad nüüd on? - Mark on kaks ja pool.
Paul saab 29. oktoobril viieseks.
Kas ta mõistab riske? - Oh ei.
Üldse mitte. - Kas oled selles täiesti kindel?
Ei, ma ei saa täiesti kindel olla.
Mäletan, kui Jochen tegi Barcelonas avarii.
Paul nägi seda telerist.
Ta ütles: "Onu Jochen tegi avarii."
Vastasin, et ma tean. Ta ütles: "Onu Jochenil valutab pea.
Ta kukkus autost välja.
Sina oled ettevaatlik, eks?
Sina ei kuku autost välja?"
Tere tulemast 1970. aasta Vormel-1 maailmameistrivõistlustele.
Autosport oli toona väga ohtlik.
Ükskõik mis tahku vaadata,
Vormel-1 oli loomult ohtlik.
Ma ei pea autospordi harrastamist vapraks tegevuseks.
Mina pole üldse vapper. Olen üsna suur argpüks.
Kaks korda aastas, mil läks Nürburgringi ja Spasse,
mõtlesin endamisi, kas ma üldse tulen tagasi.
Autod olid ohtlikud. Praktiliselt liikuvad kütusepaagid,
mille ühes otsas oli mootor ja teises otsas juht.
Polnud mingeid piirdeid, barjääre
ega väljasõidualasid. Ainult puud, põõsad, elektripostid,
pealtvaatajad ja okastraadid, mis takistasid kariloomi
sõidu ajal teele jalutamast.
See oli naeruväärne.
Viimaste aastate surmade arv on masendav: Jim Clark,
Bruce McLaren, Piers Courage...
Tapsime inimesi nagu muuseas.
... Ludovico Scarfiotti, Lorenzo Bandini, Mike Spence...
Võtsin tulihingeliselt eesmärgiks
muuta autosport turvalisemaks,
eriti just Vormel-1.
Jackie otsustas selles osas midagi ette võtta.
Ajal, mil autosporti peeti läbi ja lõhki matšolikuks spordialaks.
Sulgesime Spa-Francorchamps'i ja Nürburgringi.
Kaks suurt ringrada.
Toona oli suhtumine selline: "Kes on see nannipunn Jackie Stewart,
kes kuulutab suure suuga, et autosport peaks turvalisem olema?
Kui sulle ei meeldi, siis kasi koju."
Ma ei arvanud varem, et Jackiega võiks midagi juhtuda,
aga nüüd on nii palju kordi juhtunud.
Nüüd mõistan, et midagi võib halvasti minna.
See juhtus kaks korda. Sõitsin peaaegu otse sisse.
Tema loogika oli, et kui pead viis aastat vastu, on statistiliselt
üsna tõenäoline, et saad lõpuks surma.
Teavitati õnnetusest. - Pilootidel oli suhtumine,
et asjad lihtsalt on nii ja sellega tuleb leppida.
... 28-aastane Piers Courage...
Nende võistlushimu oli suurem kui surma- või sandistumishirm.
Ma ei taha elu aeg ainult võidusõiduga tegeleda.
Ühel heal päeval pean kaaluma karjääri lõpetamist.
Aga mitte praegu. Ma ei taha veel lõpetada.
Avaliku elu tegelasi jälgitakse kullipilguga.
Ja osad ajakirjanikud tahavad väga sügavale kaevuda.
Jackie Stewart, New York City, 12. aprill.
Olin mures, et nad avastavad, et ma ei oska lugeda ja kirjutada.
Ma ei loe peaaegu üldse ajalehti.
Loen pigem...
Kas sa väldid nende lugemist? - Ei.
Viimane raamat, mida lugesin...
Vanasti lugesin palju raamatuid. Eelkõige lennukis.
Kui veedad lennukites palju aega,
siis ei pääse raamatutest.
Ma bluffisin,
sest kartsin, et inimesed saavad muidu teada.
Jochen oli mu ainuke tõeline konkurent.
Nad on Jackie Stewartiga sõbrad, aga Rindti Lotus...
Ta oli ainus mees, keda ma vormelisõitjana austasin.
Kohe väga austasin.
Lotus oli kiireim auto rajal.
Colin Chapman oskas autosid geniaalselt kiireks teha,
aga need polnud alati usaldusväärsed.
Ega ka ohutud.
Chapmanile pole võimalik aru pähe panna.
Ma pole kunagi Lotust usaldanud.
Kas tegu on ärialase suhtega?
Jah, puhtalt ärialasega.
Jochen oli võitnud Prantsuse, Hollandi ja Monte Carlo etapid.
Ma polnud naiivne.
Nägin, kuidas meistritiitel lipsab mul vaikselt käest,
aga teadsin, et ma ei saa sinna suurt midagi parata.
Muidugi tahtsin tiitlit taas võita, aga 1970. aastal oli see võimatu,
sest Lotus oli lihtsalt liiga tasemel.
Jochen on väga andekas piloot.
Mulle meeldib temaga mõõtu võtta.
Oleme naabrid. Elame teineteisest paarisaja meetri kaugusel.
Helen ja Nina on head sõbrad.
Veedame palju aega koos. Meie lapsed mängivad koos.
Nina on võidusõiduringkonnas mu parim sõber. Teeme palju asju koos.
Ja ta elab siinsamas lähedal.
Ta on tore naisterahvas. Väga kaunis.
Mehed jooksevad talle järele.
Jochen on kõva mees, aga väga truu ja hea sõber.
Šveits on Stewartite pere jaoks tõeline pelgupaik.
Aga mida proua Stewart oma mehe majanduslikust edust arvab?
Materiaalsed asjad ei ole mu jaoks enam nii olulised kui alguses.
Arvasin, et ülitore oleks kõike omada.
Aga nüüd, mil saan kõike lubada,
hindan hoopis väiksemaid asju siin elus.
Näiteks seda, kui saan Jackie ja lastega koos aega veeta.
See on pannud meid olemasolevat rohkem hindama.
Mu elu parimad päevad on olnud koos lastega.
Ja on endiselt.
Tunnen tohutut naudingut, kui saan laste ja Heleniga koos olla.
Seepärast on ka minul ja Helenil tunne,
nagu oleksime mesinädalatel.
Me oleme tohutult armunud.
Kas te teate, kuhu teel olete?
Ma ei tea, kuhu me teel oleme. See pole päriselu.
See on muinasjutuelu.
Selline elu ei kesta igavesti.
Kas sa olid rajal, kui ta Spas avarii tegi?
1966? Jah.
Pärast toda sõitu nägin unes, kuidas inimesed panid päid leekidesse.
Käsi? - Päid.
Lihtsalt lebasid tules. Kohutav.
Enam ei näe neid unenägusid? - Ei näe.
Aga võtsin toona sellepärast kuus kilo alla.
Olen niigi peenike,
nii et võite ette kujutada, milline ma välja nägin.
Paul, kelleks sina saada tahad? Kas tead?
Tuletõrjujaks. - Kelleks?
Tuletõrjujaks. - Tuletõrjujaks?
Seda soovidki? - Jah.
Kas oled kindel? Hästi.
Kui alles saabusite,
siis tere tulemast 1970. aasta Monza Grad Prix'le Itaalias.
Itaallased on võrratud. Järgnevad sulle kõikjale.
Publik on alati uskumatu.
Mõistagi tuleb autogramme jagada.
Vähemalt mõnedele. Kõigile ei jõua.
Rajale minnes tunned end areenile mineva härjana.
Sa pole härjavõitleja, vaid härg.
Rahval on hea meel sind näha.
Oled suurem favoriit kui matadoor.
Jochen Rindt on hetkel sarja üldarvestuses liider.
Tema naine Nina on samuti sel nädalavahetusel siin.
Tõeline peresündmus Monzas.
Abikaasana veedad enamiku ajast boksis
ega näe väga, mis ringrajal toimub.
Vabatreening on täies hoos.
27 autot võistleb kvalifikatsioonis homse 20 stardikoha eest.
Ken astus ligi ja ütles: "Jochen tegi avarii."
Jackie tuli mind toetama.
Ma ei saanud endiselt aru, mis oli juhtunud.
Nina pidi kiirabiga kaasa minema. Keegi tuli meie juurde
ja ütles talle: "Sa ei tohiks sinna minna."
Üks meestest ütles mulle, et Jochen sai surma.
Jochen oli esiteks minu suurim sõber
võidusõiduringkonnas.
Ja ta oli suurepärane piloot.
Tähtis teadaanne!
Rada on uuesti avatud. Vabatreening jätkub
kuni kell poole seitsmeni kohaliku aja järgi.
Ken ütles: "Roni autosse. Kähku,
enne kui vabatreening läbi saab. Sul on ainult kümmekond minutit."
Mehhaanikud kinnitasid mu autosse.
Ja ma puhkesin nutma.
Sõitsin neli ringi.
Viimane ring oli kõige kiirem ring,
mille olen Monza ringrajal sõitnud.
Mis mõtted sind praegu valdavad? - Ma ei mõista seda.
Täielik müstika. Ma ei saa aru,
kuidas ta sai nende tunnete ajel kiireima ringi sõita.
See oli mu elu halvim päev.
Autosport muutub naeruväärseks,
kui ma näen, millist kurbust ja valu
see mu lähedastele põhjustab.
Nii palju mälestusi Jochenist.
Kelleks ta saada tahtis, mida ta saavutada soovis.
Ta ihkas eelkõige maailmameistriks tulla,
aga ta ei jõudnud selleni.
Ta ei elanud piisavalt kaua, et see tiitel ise vastu võtta.
Jackie ja Helen on olnud suureks toeks.
Olen neile mõlemale tänulik.
Võidusõitja naise elu pole lihtne.
Kulisside taga toimub nii palju.
Kõik need tunded ja mõtted.
Tean, et see tundub pealtnäha glamuurne,
aga see on tegelikult töö.
Väga tõsine töö.
Piloodid ja Vormel-1 juhatus
kogunevad erilise sündmuse puhul rajale.
Šotiruuduline kangas on legendaarse Vormel-1 piloodi
Jackie Stewarti 80. juubeli puhul välja toodud.
Mitte keegi ja mitte miski pole asendamatu.
See on kurb tõde.
Pärast Jim Clarki surma arvasime,
et elu pole enam kunagi endine.
Pärast Ayrton Senna surma arvasime,
et elu pole enam kunagi endine.
Aga ikkagi on.
Elu läheb edasi.
François Cevert oli eriline.
Nägin, et see noor piloot
oli ilmselgelt andekas, aga ka tohutult õpihimuline.
Tal oli tohutu soov hästi võistelda.
Aga ta oli võidusõitja kohta vaat et liiga nägus.
Miks kedagi sellist tahta?
Kas nii ilus poiss suudab võidusõitu tõsiselt võtta?
U-kurv väljast? Vasakult?
Õpetasin François'le kõike.
Ta teadis rohkem kui ükski mu teine meeskonnakaaslane.
Kõik kuulavad. Helmut!
Kõik mu saladused, Helmut!
Jackie oskab autot ülihästi analüüsida. Loeb seda osavalt.
Kui lipp langeb,
on tema auto alati lihtsasti juhitav.
Ta ei pea oma autoga kaklema,
sest auto ei võta kurve hästi välja.
Ta suudab auto alati enne korda teha, nii et seda on lihtne juhtida.
Eelmisel aastal pabistasid
enne starti veel vähem... - Jah.
Võtsid eelmisel aastal üsna lõdvalt.
Kordan taas, et Jackie mõjutab mind.
Tundsin, et ta oli hommikul pabinas.
Nägin eelmisel nädalal ajalehes ühte artiklit
Jackie elust koos minuga.
Selle all olid loetletud
viis meie lähedast sõpra, kes on surma saanud.
Sain järsku aru, et need viis inimest
olidki meile võidusõiduringkonnas kõige lähedasemad.
Meie silmis pole siia enam kedagi alles jäänud.
Hea algus Stewartilt.
Kas sa muretsed,
et ta hoiab kõike endas? - Üldse mitte.
Muidugi on võimalik, et ta hoiab kõike endas
ja see purskab mingi hetk välja. Võimalik,
aga tal on tohutult palju meelekindlust.
Ta on minust tugevam.
Palju tugevam. - Kuidas ta tugevam on?
Ta oskab näha olulisi asju siin elus.
Pean temast seetõttu väga lugu.
Ta ei lase tunnetel hetke ajel välja voolata.
Pead temast sama palju lugu nagu iseendast?
Jackiele meeldis, et ma olin selline.
Mõned naise puhkesid iga viie minuti tagant nutma,
mis on arusaadav, aga... Pidin Jackie nimel tugev olema.
Sealt ta tuleb! Lipp on valmis.
Jackie Stewart võidab Tyrelli meeskonnaga Monaco Grand Prix.
Usun heasse õnne. Õnne on vaja.
Kõigil. Aga ma ei usu halba õnne.
Kui sul veab kogu aeg viltu, siis ei ole asi halvas õnnes.
Siis sa teed ise midagi valesti
ja pead seda endale tunnistama.
Kas mängiksid õnnemänge?
Monte Carlos käin pärast võistlust kasiinos.
Aga panustan ainult 25 dollarit.
25 dollarit? - Ei enam.
Oh sind ihnekoid.
Sa oled ihne. - Kui asi puudutab õnnemänge,
siis ma ei panusta millelegi, mida ma ei mõista.
Sa oled igavene kooner. - Sul on õigus!
Miks ma peaks panema raha millegi peale, mida ma ei mõista?
Probleem on selles, Roger,
et mul on vaimusilmas autost väga kindel ettekujutus.
Viskab käigu välja
ja seda on raske uuesti sisse saada. Ja kui saan, siis teeb nii...
See on mehaaniline probleem.
See aina süveneb. Asi pole amordipuksis.
Jackiel on raske kirjalikult suhelda,
aga suulise suhtlusega pole mingit probleemi.
Õppisin suhtlema ja selgitama,
miks auto käitus nii ja mitte naa.
Mul võttis selgitamine kauem aega,
aga mu kirjeldused olid värvikamad, sest ma pingutasin rohkem.
Mul oli selline tunne, nagu ees polekski pidurit.
Võisin jala kasvõi läbi põranda suruda, aga ei aidanud.
Ma olin tõeline nuhtlus.
Inimesed tavatsesid öelda, et oi see Jackie aina jahub.
Ma arvasin, et nad ei saa pihta.
Aga tihti nad mõistagi said pihta.
Tahan öelda, et suutsin rääkida mehaanikute ja inseneride keelt,
austasin nende tööd
ja mõistsin nende töö kvaliteeti.
Minu mehhaanikud olid oma töös osavamad
kui mina enda töös.
Seepärast olengi endiselt elus.
Mõistame, et mõned piloodid tunnevad muret rajakatte ohutuse pärast.
Hoiame teid olukorraga kursis.
Sõna "ohutus" tabas alati väga valusat närvi,
sest see oli labane nali. Mingist ohutusest polnud juttu.
Ringrajad olid ohtlikud ja arstiabi oli
pehmelt öeldes algeline.
Ringrada avatakse tunni aja pärast.
Ülevaatust juhib Jackie Stewart,
kellel on autospordi ohutuse osas kindlad seisukohad.
Nad on üheksa kuud teadnud, et see võistlus tuleb,
aga jätsid raja pindamise ikkagi viimasele hetkele.
Ma tahan kindel olla,
et kui rajakate hakkab treeningute ajal pragunema,
siis jäetakse võistlus ära.
Meil on kõrini lubadustest, et rada parandatakse ära.
Peame aru saama, et autosport ei saa kunagi olema täiesti ohutu.
Minu eesmärk on kõrvaldada autospordist
vähemalt ebavajalikud riskid.
Paljud on seda meelt, et autosport peakski ohtlik olema.
Peaaegu gladiaatorlik.
Nemad seisavad tugevalt Stewarti ohutuskampaania vastu.
Stirling Mossi arvates ei olnud see meie töö.
Tema uskus, et peamegi riske võtma.
Ta oli mu hea sõber, aga olime ohutuse osas eri arvamustel.
Selles osas me pole Jackiega ühte meelt.
Tema on süüdi korralike ringradade kohitsemises.
Minu arvates on ohuelement võidusõidus vajalik.
Vastasel juhul on see nagu soolata kokkamine.
Sool toob tõelise maitse esile.
Pilootide ohutus on üks asi, aga Jackie Stewart räägib
veel suuremast pildist.
Kui me pole vastutustundlikud,
võime sellest spordialast ilma jääda.
Peame enda majas korda hoidma
ja tagama, et õnnetused ei mõjutaks kedagi väljaspool ringrada.
Kõige vähem veel pealtvaatajaid.
See on kõige suurem risk.
Minu pärast te võite pealegi autoga minna.
Siin on 25 autot. Aga te ei jõua neile järele.
Peaksite tegema 40 ringi.
Stewarti ponnistused hakkavad vilja kandma.
Üheks tulemuseks on kaasaegne arstiabikeskus.
Jackie on tohutult sihikindel ja siiras poiss.
Ta muutis Vormel-1 koos teiste abiga
kordades ohutumaks, kui see oli varem olnud.
See ei saa kunagi olema täiesti ohutu,
aga see on praegu niigi ohutu ainult tänu temale.
Jackie oli tol ajal harva kodus.
Mina olin Pauli ja Markiga kodus, mis oli üsna väsitav.
Jackie oli pühendunud pereisa,
aga ta ei saanud nii palju kodus olla, kui soovis.
Ta mõtles alati, kas ta üldse tuleb tagasi.
Kõik ei jõudnud koju tagasi ja ka neil olid lapsed.
Paul küsis minult üks päev: "Millal issi ära sureb?
Koolis ütlevad kõik, et issi sureb ära, sest kõik piloodid surevad."
Ma saan neist sellist asja nähes aru.
Mõistan neid väga hästi.
Aga sa võtad end kokku ja lähed eluga edasi.
Ma olen täiesti veendunud,
et su suhe naisega on seetõttu kannatanud.
Sinusuguste inimeste ja kõiksugu Ameerika intellektuaalidega
on see probleem,
et raiskate pool elu enda analüüsimisele,
selle asemel, et elu nautida.
Nii et elu on lust ja lillepidu?
Ei, see on kohati väga kurb. Olen sinust rohkem kurbi hetki kogenud.
Kahtlemata. - Aga olen tänu sellele
elus nii mõndagi õppinud, poiss.
Ja tänu sellele mõistan elu ka paremini.
Paremini kui paljud teised.
Ütlesid mulle kolm aastat tagasi:
"Võidusõiduautos istudes oled oma surelikkusest väga teadlik.
Armastad oma lapsi ja naist rohkem,
sest tead, et võid nädala pärast surnud olla."
Kui olen heas vormis,
suudan tunded täiesti välja lülitada.
Lülitan need teadlikult välja.
Kui näen kurvi lähenemas,
tajun seda aegluubis.
Asjad ei tuhise ülehelikiirusel mööda.
Need on kristallselged.
Kogu sinu füüsiline keha on viimseni pingul.
See tekitab joovastust.
Usun, et see sarnaneb uimastite tarvitamisele.
Lendasin üle Atlandi ookeani edasi-tagasi.
Osalesin Euroopas maailmameistrivõistlusel.
Juunist oktoobri lõpuni toimusid ka Kanada ja Ameerika karikavõistlused.
Kui Jackie Stewart saab hoo sisse,
saavad vähesed talle siin ilmas stiili ja oskuste poolest vastu.
Ja hetkel on Jackie Stewart sõiduvees.
Jackie Stewart tuleb teist korda Vormel-1 maailmameistriks.
Ta tähistab võitu
koos meeskonnakaaslase Cevert' ja meeskonna juhi Ken Tyrrelliga.
MAAILMAMEISTER 1971
Tean, et Jackie püstitab veel igasuguseid uusi rekordeid.
See on alles ta teine meistritiitel.
Ta tõstis lati autospordis kõrgemale.
Teistel on, mille poole püüelda.
Aga jumala eest, tõmba natuke tagasi.
Olen Jackie Stewart. Minu võidusõiduauto maksab...
Getty Premium on soodsam kui...
Goodyear G800 Supersteels - kvaliteet, mis kestab.
Capri - seksikas eurooplane.
Räägime rahast. Kas sa teenid rohkem,
kui enamik teisi piloote?
Usun küll. - Miks?
Sest olen osade arvates seda väärt. - Miks?
See ei tule ainult autosõidust.
Tegelen ka kõiksugu promoga.
Oskan teistest paremini esineda ja osavamalt diile läbi rääkida.
Ma pole kindel, kas ta naudib võidusõitu
või ta naudib asjaolu, et ta teenib palju raha.
Ma pole sellele pihta saanud. Ma pole temalt ka küsinud.
Olin aasta lõpuks rööprähklemisest nii kurnatud,
et ei suutnud maailmameistri karikale järele minna.
Tulin teist korda maailmameistriks ja saatsin Heleni karikale järele.
Olin omadega nii läbi.
Tundsin end endiselt ebakindlalt,
sest teadsin, et mind peetakse targemaks, kui ma tegelikult olin.
Ma ei osanud endiselt lugeda ega kirjutada.
Isegi Helen ei teadnud.
Ta ei teadnud. Ma teesklesin.
Mitte keegi ei teinud. Hoidsin seda saladust hästi.
Võidurõõm ja kaotusvalu.
Jackie Stewart on taas meiega.
Vormelisõidu maailmameister ja meie asjatundja. Tore sind näha.
Hakkasin käima regulaarselt
ABC saates "Wide World of Sports". Tegu oli eduka spordisaatega,
millel oli suur vaatajaskond.
See on glamuuri võrdkuju.
Värvikirev, põnev. Kõik, mida hing ihaldab.
Aga ma ei suutnud tiitrimasinalt maha lugeda.
Pidin nad ära petma.
Õppisin teksti enne pähe.
... kommenteerib vormelisõidu maailmameister Jackie Stewart.
Keith, Alfa Romeo on spordiauto prototüüp.
Tegu on erilise autoga...
See nõudis kõva ettevalmistust,
aga paistis toimivat.
ESMASPÄEV
Salvestasin ABC-le ühe aasta jooksul 25 saadet.
Lendasin samal aastal 43 korda üle Atlandi ookeani.
See üle Atlandi ookeani lendamine oli talle tegelikult liiast.
See pole see enesekindel Stewart, keda oleme harjunud nägema.
Ta pidi ühe sõidu terviseprobleemide tõttu vahele jätma.
Ken Tyrrell on kindlasti oma staarpiloodi pärast mures.
Mul tekkis kaksteistsõrmikuhaavand, mis hakkas veritsema.
Mul oli sisemine verejooks. Olin omadega kraavis.
Sealt tuleb Colin Chapman.
Emerson Fittipaldi! Suurepärane sõit.
Lotuse meeskond lööb tänu geniaalsele brasiillasele
1972. aasta hooajal suuri laineid.
Olin heal kohal. Pidasime maha palju tasavägiseid lahinguid.
Tema võitis, mina olin teine. Mina võitsin, tema oli teine.
Ma teadsin, et ma ei sõida hästi.
Kirusin ennast, et end üle koormasin.
Fittipaldi on 1972. aasta Vormel-1 maailmameister.
Ajaloo noorim Vormel-1 maailmameister.
Minu esimene meistritiitel.
Jackiele ei meeldinud see mõte.
Maailmameister Emerson Fittipaldi. 61 punkti.
Teine koht - Jackie Stewart. 45 punkti.
Spordis sa kas kaotad või võidad.
Oluline on võita.
Ma ei tea, mitu korda ma teiseks jäin.
Ma ei lugenud,
sest sellel pole tähtsust.
Proovin igal juhul paremini.
Teen seda siiani.
Tere hommikust!
Kuidas läheb? Tore taas näha.
Vaata aga sind!
Jackie on üks parimaid vormelisõitjaid maailmas.
Ma tahan elus veel nii mõndagi saavutada.
Minu hea sõber.
Vahel isegi liiga tulihingeliselt.
Ma ei oska teisiti.
Ainult nii olen elus midagi saavutanud.
Ainult see on edu toonud.
Aga see kirg viib kodust kaugele.
Helenil on kopp ees,
aga ta teab, et ma teen oma tööd.
Vahel ta küsib:
"Miks sa vaevud? Miks sa seda endiselt teed?"
...Fordi põhjus oli mootor. -Jah.
Ma teen seda, sest see pakub mulle rahuldust.
Ma ei taha loobuda sellest, kes Jackie Stewart oli.
1973. aasta teine Vormel-1 etapp.
Interlagos võõrustab esimest Brasiilia Grand Prix'd.
Valitsev maailmameister Emerson Fittipaldi
ja Jackie Stewart. - Emerson! Emerson!
Emerson oli Brasiilia sporditäht ja kõva konkurent.
Tol ajal oli põskhabe moes.
Mõtlesin: "Miks mitte? Jackiel ju on ja ta sõidab kiiresti.
Kui kasvatan suurema, sõidan temast kiiremini!"
Emerson!
Juba tuttav võidutants.
Fittipaldi võtab võidu. Kohalik poiss sai hakkama
ja Interlagos rõkkab.
Mida sa Emersonist kui piloodist arvad?
Kellest? - Emerson Fittipaldist.
Ta tuli just maailmameistriks.
Ahjaa.
Lotus on peatamatu. - Ta sõitis suurepäraselt.
Kahju, et minust etemat vastast polnud.
Viis etappi peetud.
Fittipaldi võitnud kolm, Stewart kaks.
Siin Zandvoortis on käimas vabatreeningud...
Fittipaldi Lotuse tiimis, Stewart Tyrelli tiimis.
Mõlemal on kolm võitu,
aga Stewart juhib ühe punktiga. Mõlemad meeskonnad...
Mu arust pole drosselklapi vedru piisavalt tugev.
Ah sa raks! Ronnie mootor teeb põrgulärmi.
Kus Emerson on? - Ta tegi raske avarii.
Oh ei!
Kus? Mis juhtus?
Sõitis hooga vastu kaitsepiiret.
Fittipaldi vend.
Ta naine.
Kõik hingavad kergendatult.
Me ei tea veel, kui tõsised Emersoni vigastused on
või kuidas see mõjutab ta võimalust tiitli eest võidelda.
Aga etapp algab peagi.
Üks auto käis Panorama kurvis üle katuse.
Me ei tea, kas piloot on veel sees.
Käisin just õnnetuspaigal.
See mees on surnud. Nägin oma silmaga. Kohutav.
See oli STP Marchi Roger Williamson.
Williamson on surnud. Auring jääb ära, tseremoonia on tagasihoidlik.
Võta.
Jackie Stewart juhib nüüd Fittipaldi ees 10 punktiga.
Õnnesoovid ka James Huntile ja Heskethi meeskonnale.
See oli alles Hunti neljas Grand Prix. Hea saavutus.
Ta hakkas mõistma, et see kõik on natuke tobe.
Ta mõtles elu üle järele.
Olin oma oskuste ja võimekuse tipus.
Ja ühtlasi teenimisvõime tipus.
Ja sellega kaasnes ülistus.
Aga ma ei saanud sellest suurt midagi.
See mõjus pigem negatiivselt.
See ajas mu segadusse. Otsustasin karjääri lõpetada.
Ta ei tahtnud seda kellelegi rääkida,
sest ta ei soovinud, et Helen peaks lugema
"viis jäänud, neli jäänud, kolm jäänud" ja nii edasi.
Ta oleks oodanud viimase sõidu lõppu
hinge kinni hoides.
Ja...
Oli hetki, mis tahtsin paluda Jackiel loobuda,
aga ma ei teinud seda.
Lubasin, et ma ei tee seda. Ega teinudki.
Kas sa tunned end vahel süüdi,
et Helen pidi sinu pärast sellist elu elama?
Kahtlemata.
See on väga isekas sport. Tunnen süümepiinu.
Tean, et olin oma karjääri tipus
kohutavalt isekas ja enesekeskne.
Maailm pidi keerlema minu elu ümber.
Mu pere, mu naine, mu äripartnerid,
mu meeskond, mu mehaanikud, mu disainerid, mu Ken Tyrrell -
nad kõik pidid tantsima Jackie Stewarti pilli järgi.
Teeme ühe mängu? - Jah.
Kurikas olemas. - Hea nali.
Helen, oleme palju su abikaasast rääkinud.
Aga kuidas sa ta meeskonnakaaslasega läbi saad?
François'ga? - Jah.
Ta on väga tore tüüp. Armastab minu perekonda ja Jackiet.
Saame hästi läbi.
Ta on noor ja heas vormis.
Tüdrukute huvi on suur.
Üritavad minuga tutvust sobitada, et temaga tutvuda.
See siin on François. Tegelikult ta ei suudelnud mind.
Ta tegi nalja. Jackie naerab.
Teda ei huvitanud üldse,
sest ta teadis, et ohtu pole.
See polnud midagi tõsist.
Tore on Emerson Fittipaldit taas stardijoonel näha.
Ta alustab 14. positsioonilt, Stewartist ja Petersonist kaugel.
Ickx ja François Cevert nende taga.
Viis, neli, kolm...
Ma ei varjanud François' eest midagi.
Räägi oma väljaõppest piloodina.
Asi on väga lihtne: Jackie õpetas mu välja.
Ma olen nii-öelda hull piloot.
Sõitsin nagu segane. Ma ei mõelnud väga, mida ma teen.
Jackie tegi sellele lõpu ja õpetas mulle,
kuidas autot analüüsida, kuidas sõidu ajal mõelda,
millist visiooni omada.
Stewart võidab Saksamaal. Tema 27. etapivõit Vormel-1 sarjas.
Ükski teine piloot pole nii palju etappe võitnud.
Ta möödub Jim Clarkist, kellel oli 25 võitu...
François oli tohutult õpihimuline.
Minu jaoks oli see tore,
sest sain kellelegi oma teadmisi edasi anda.
Ja ta oli kiire.
Ütlesin hiljem Kenile:
"Tead, François oleks suutnud mulle täna ära teha."
Jackie on minu silmis endiselt maestro. Ainus mees maailmas,
kes suudab sõita Grand Prix'l 90 ringi,
ilma et eksiks nende kahe tunni jooksul kordagi.
Aga ma usun, et olen nüüd ühel ringil sama kiire kui Jackie.
Mida sa pead tegema, et teda võita?
Ma ei tohi eksida.
Jackie Stewart liigub ülikindlalt meistritiitli suunas.
Tal on 60 punkti, Cevert'il 45 punkti
ja Fittipaldil 42 punkti.
François ei teadnud, et kavatsen karjääri lõpetada.
Temast pidi saama järgmisel aastal meeskonna esinumber.
François! François!
Igal etapil, kus too aasta käisin, mõtlesin:
"Ma ei sõida siin enam kunagi."
Pagana kork!
Olin igal etapil väga teadlik,
et teen seda viimast korda.
See oli tore aeg.
Viimane kurv! Sealt ta tuleb! Stewart võidab!
Ta on 1973. aasta maailmameister!
Kaks Grand Prix' etappi ootavad veel Kanadas ja USA-s ees.
Läksime kaks nädalat enne Ameerika Grand Prix'd
Bermuda saartele puhkama.
Jackie läks golfi mängima.
Lebasime rannas
ja arutasime, kas Jackie lõpetab karjääri või mitte.
Ütlesin: "Kui tema lõpetab, saab sinust number üks."
Ta vastas: "Ma loodan."
"Aga ma ei tea kindlalt."
Talle meeldis klaverit mängida.
Ta mängis ühte Beethoveni sonaati.
"Pathétique".
Ta kiusas mind sellega,
sest mulle meeldis teda mängimas kuulata.
Kui sealt lahkusime...
Mul oli lahkudes veider tunne.
Daamid ja härrad,
võite nüüd suitsetada, kui soovite, aga ainult sigarette. Aitäh.
François ütles mulle tol päeval:
"Kui minuga midagi juhtub..."
Ta ei uskunud elusse pärast surma. Kui sured, siis on kõik.
Ütlesin talle: "Ju sa eksid. Midagi kindlasti on.
Pole võimalik, et ei ole."
Ja ta ütles mulle:
"Kumb iganes enne sureb, tuleb tagasi ja annab teisele märku."
Näete seda trofeed? Selle võitmiseks tuleb vaeva näha.
Keerake ümber!
Testin 1, 2, 3. Watkins Glen...
Hr ja pr Edsel Ford, palun suunduge Ford Motor Company boksi,
mis asub vasakul...
Ma ja mu naine Cynthia pidime Jackie ja Heleniga kohtuma.
Jõudsime vabatreeninguks kohale.
Kõigil oli tuju hea.
See oli pidulik nädalavahetus.
Minu viimane võidusõit
ja mu 100. Grand Prix etapp jõudis üha lähemale,
aga ma ei tundnud mingit pabinat ega elevust.
See oli pika hooaja lõpp.
Olin meistritiitli juba kindlustanud.
Mul oli mõnus tunne, et mu karjäär jõuab lõpule.
Ronnie Petersonil on hetkel päeva parim aeg. 1 minut ja 39,6 sekundit.
Ken ütles mulle enne viimast vabatreeningut,
et võiksin teha oma viimasel Grand Prix' etapil suure žesti
ja lasta François' lõpus ette, isegi kui ma juhin,
et tema saaks võita.
Ütlesin: "Ken, see on suur palve. Oma viimasel Grand Prix'l?"
"Las ma kaalun seda."
Jackie Stewarti meeskonnakaaslasel, 29-aastasel prantslasel Cevert'il
on olnud suurepärane hooaeg.
Ta põrkas kaks nädalat tagasi Scheckteriga Mosporti rajal kokku,
aga on nüüd roolis tagasi.
Ma olen üliõnnelik. Ma naudin autosporti juures kõike.
Kõike. See on mu kirg.
Jõudsin boksi. Võtsin raamatud välja.
Ta vaatas üles ja pilgutas enne näovarju ette tõmbamist silma.
Viimane vabatreening on algamas.
See kestab järgmised 30 minutit.
Rada oli rususid täis. Tükid olid suured
ja selgelt sinist värvi.
Läksin endiselt tossava auto juurde.
François oli autos.
See oli kohutav vaatepilt.
Lihtsalt...
See oli kohutavalt vägivaldne vaatepilt.
Jeesus...
See painab mind siiani.
Mõtlen temale tihti.
Rääkisime François'ga pikalt surmast
ja elust pärast surma.
FRANÇOIS CEVERT'I MÄLESTUSEKS
Ütlesin: "Kui sa ära sured, tule ja ütle mulle."
Ja ta tegi seda.
Nüüd ma tean, et elu pärast surma on olemas.
Rohkem pole mul sellel teemal midagi öelda.
Ma ei vaata minevikku läbi roosade prillide.
Mina ei mõtle niiviisi.
On olnud raskeid aegu,
aga ka ootamatult positiivseid sündmusi.
Olin 43-aastane
ja juba ammuilma võidusõidukarjääri lõpetanud,
kui mul diagnoositi raskekujuline düsleksia.
Mul oli tunne, nagu keegi oleks mulle päästerõnga visanud.
Ma polegi loll ega ohmakas.
Ma polegi rumal.
Tänapäeval öeldakse, et düsleksia võib lausa eelise anda.
Ma pole päris kindel, et see on tõsi.
Aga kui minu lugu aitab inimesi,
kes ei oska kirjutada või lugeda,
siis pean seda edulooks.
Mu elu on olnud nagu kosmoserakett,
kus erksad ja heledad värvid segunevad tumedaimate toonidega.
Ja mina usun, et just seeläbi on võimalik kogeda tõelist reaalsust.
Kõige sügavamas tähenduses.
Ja kuigi elus oli ka ütlemata hapusid hetki,
aitasid need seda paremini tunda ära ka häid hetki
ja mõista, mida elu mulle võidusõidu näol kinkis.
Subtiitrid tõlkinud: Kadri Pultsin www.plint.com